1937 шеран 22 октябрехь Заболотный ЦӀен Эскаре дӀакхайкхира. 1938 шарахь цо чекхъяккхира Одессан 8-гӀа эскаран авиацин кеманхойн школа. ТӀаккха иза Люберцы гӀалахь йолу Москван эскаран округан 57-гӀа истребителин авиацин бригадан 16-гӀа истребителин полке дӀахьажийра. Оцу полкехь гулбинера тоьлла ЦӀен эскаран кеманхой. Цара кест-кеста Москвахь хуьлу парадашкахь дакъа лоцура. Заболотный а царна юкъахь вара. 16-гӀа истребителин авиацин полке уггар хьалхе схьакхечира керла Миг-3 истребительш. ТӀом болабали и полк Москван ПВОн 6-гӀа истребителин авиацин корпусан юкъаяхара.